ร้าน The Pasta House เป็นร้านที่ตั้งอยู่บนถนนสีลม ซอย 19 เขตบางรัก เลยพระมหาอุมาเทวีมา ซอยวัดแขกมาหน่อย ปากซอยจะมีร้านมิลล์พลัส สังเกตง่าย เดินเข้าไปในซอย แล้วเลี้ยวขวา จะเจอร้านพอดี ร้านจะอยู่เยื้องๆ นิสนึง.....

ร้านนี้เปิดมานานแล้ว ส่วนใหญ่คนที่มาทานที่นี่จะเป็นหนุ่ม-สาวออฟฟิศซะมากกว่าและอีกส่วนหนึ่งคือ ชาวต่างชาติ เนื่องจากราคาถูกและอร่อย

ร้านจะถูกแบ่งเป้น 3 ชั้น 
   ชั้นล่าง จะเป็นร้านขายดอกไม้ & กิ๊ฟช็อป & ของขวัญ ของตกแต่งสวยงาม
   ชั้น 2 และชั้น 3 จะเป็นร้าน The Pasta House ซึ่งถ้าที่ไม่พอ สามารถขึ้นไปที่ชั้น 3 ได้ ฮุๆ เราว่านั่งชั้น 3 เนี๊ยแหล่ะ บรรยากาศดีกว่าเย๊อะ แต่ก็แล้วแต่ แต่ละบุคคลด้วย ที่เราเลือกนั่งทานข้างบนเพราะ พ้นที่โล่ง มีที่ถ่ายรูป สำหรับเพื่อนที่ชอบถ่ายรูปก่อนกิน (:)) แฮ่ๆ เราก็เอากะเค้าด้วยแหละ ซึ่งแต่ก่อนชั้น 3 เป็นร้านจิวรี่ แต่ตอนนี้รวมเป้นร้าน The Pasta House ไปแล้ว เนื่องจากคนที่มาทาน เริ่มเยอะขึ้น อีกอย่าง เจ้าของร้านของที่นี่เป็นคนเดียวกับที่ขายดอกไม้ชั้นล่าง  

** มาดูเมนูกันบ้าง แผ่นเมนูของที่นี่ แจ่มอยู่อย่างหนึ่ง คือใหญ่และทำมาจากไม้ หนามาก แต่ไม่หนักเท่าไหร่ ตกแต่งสวยงาม เมนูจะแบ่งเป้น เมนูด้านซ้ายจะเป็นพาสต้าคู่กับซอส ส่วนเมนูด้านขวาจะเป็นพิชซ่าคู่กับท็อปปิ้งหน้าต่างๆ ซึ่งมีให้เลือกมากมาย หน้าละ 30.- บาท ถึง 40.- บาทแล้วแต่วัตถุดิบ ส่วนราคาของพาสต้าจะอยู่ที่ 79.- บาท ถึง 119.- บาท สำหรับพิชซ่าจะอยู่ที่ 89.- บาท ถึง 129.- บาท (คอนเฟิร์มว่าอร่อย) *_*

มีเมนูไรที่เราได้สั่งไปบ้าง - มาดูกัน
1. พิชซ่าหน้าปลาแซลมอนรมควัน ราคาอยู่ที่ 119.- บาท จะมีทั้งหมด 6 ส่วน ถ้าถามว่าถาดนึงทานได้กี่คน เราว่า 2 คนน่ะ เราไปกัน 4 คน เราสั่ง 2 ถาด ถาดต่อไปค่อยว่ากัน มาดูที่แป้งกันก่อนว่า เป็นอย่างไร แป้งบางกรอบ ขอบนี่กร๊อบกรอบ ส่วนตรงกลางและปลายนุ๊มนุ่ม อยากกินแล้วหล่ะซิ 555+ โรยด้วยเนื้อปลาแซลมอนที่เป็นชิ้น 1 ชิ้นต่อ 1 ส่วน ถึงกะแย่งกันเลยทีเดียวสำหรับพิชซ่าหน้านี้ 555+ 

2. สลัดผัก ผักนี่กรอบ สด สะอาดและใหม่ เสมือนเด็ดออกมาต้น แล้วยังคาความสดอยู่ ประมาณนั้น ไม่ได้พูดเกินจริง แต่อยากให้ลองสั่งเมนูเพื่อสุขภาพเมนูนี้ (แปปเดียวหมดจาน) ส่วนซอสที่ราดไม่ฉ่ำน้ำมากจนเกินไป กำลังดี 

3. สปาเก็ตตี้ Pepperoni เส้นหนานุ่ม ไม่แข็งมาก ส่วนผสมของร้านนี้ถือว่าใช้ได้เลยทีเดียว อร่อยมาก ขอบอก ไปอีกก็สั่งอีกเมนูนี้ (แต่มีให้เลือกอีกหลายอย่างนะ)
   
- บรรยากาศของร้านนี้ เต็มไปด้วยไออุ่น ธรรมชาติ 

- การบริการของร้านนี้ พนักงานบริการดี เอาใจใส่ ถึงแม้ลูกค้าจะเยอะ อาจมีตกหล่นบ้าง แต่โดยรวม โอเครเลยหล่ะ (ให้ติ๊บน้องไป 20.- บาท) 555++

- คุณภาพของอาหารและราคาของร้านนี้ ถูก สะอาด และอร่อย ตรง Concept เราเลยแหละ มาอีกกี่ครั้ง เราว่าไม่ผิดหวัง 

ว่างๆ จะแวะมารับประทานอีก ^^